PMIndiaData/PMIndiaSum huggingface dataset:
ప్ర‌ధాన‌ మంత్రి కి మరియు రశ్యన్ ఫెడరేశన్ అధ్య‌క్షుని కి మ‌ధ్య టెలిఫోన్ ద్వారా జరిగిన సంభాష‌ణ‌

రశ్యన్ ఫెడరేశన్ అధ్య‌క్షుడు మాన్య శ్రీ వ్లాదీమీర్ పుతిన్ తో ప్ర‌ధాన‌ మంత్రి శ్రీ న‌రేంద్ర మోదీ 2020వ సంవత్సరం జూలై 2వ తేదీ న టెలిఫోన్ ద్వారా సంభాషించారు. రెండో ప్రపంచ యుద్దం లో విజయం తాలూకు 75వ వార్షికోత్సవ సూచకం గా జరుగుతున్నటువంటి సమారోహాలు సఫలం కావడం పట్ల మరియు రశ్యా లో రాజ్యాంగ సవరణల పై జరిగిన అభిప్రాయ సేకరణ సైతం జయప్రదం గా ముగియడం పట్ల అధ్య‌క్షుడు శ్రీ పుతిన్ కు ప్రధాన మంత్రి ఉత్సాహభరిత అభినందనల ను వ్యక్తం చేశారు. భారతదేశం మరియు రశ్యా ల ప్రజానీకాల మధ్యన గల దృఢమైనటువంటి మైత్రి కి ప్రతీక గా, భారతదేశ సేనాదళమొకటి మాస్కో లో 2020 వ సంవత్సరం జూన్ 24 వ తేదీ నాడు జరిగిన సైనిక కవాతు లో పాల్గొన్న సంగతి ని ప్రధాన మంత్రి గుర్తు కు తెచ్చుకొన్నారు. ప్రపంచవ్యాప్త వ్యాధి ‘కోవిడ్-19’ వల్ల ఏర్పడిన ప్రతికూల పరిణామాల ను సమసిపోయేలా చేయడం కోసం ఉభయ దేశాలు చేపట్టిన ప్రభావశీల చర్యల ను నేత లు పరిగణన లోకి తీసుకొన్నారు; అలాగే, కోవిడ్ అనంతరం ఆవిష్కారమయ్యే జగతి లో తలెత్తగల సవాళ్ల ను సంయుక్తం గా పరిష్కరించడం లో భారతదేశం-రశ్యా సన్నిహిత సంబంధాల కు ప్రముఖ పాత్ర ఉంటుందంటూ వారి సమ్మతి ని కూడా వ్యక్తం చేశారు. ద్వైపాక్షిక సంప్రదింపు లు మరియు సమాలోచన ల గతి ని కొనసాగించేందుకు వారు అంగీకరించారు; దీని ద్వారా ఈ సంవత్సరం లో రాబోయే కాలం లో వార్షిక ద్వైపాక్షిక శిఖర సమ్మేళనం యొక్క నిర్వహణ కు మార్గం సుగమం కాగలదన్న భావన ను వ్యక్తం చేశారు. వార్షిక ద్వైపాక్షిక శిఖర సమ్మేళనం కోసం అధ్యక్షుడు శ్రీ పుతిన్ ను భారతదేశాని కి ఆహ్వానించే విషయం లో ప్రధాన మంత్రి తన ఉత్సుకత ను వెల్లడి చేశారు. ప్రధాన మంత్రి తన తో టెలిఫోన్ ద్వారా సంభాషించడం పట్ల అధ్యక్షుడు శ్రీ పుతిన్ ధన్యవాదాలు పలుకుతూ, అన్ని రంగాల లో ఇరు దేశాల మధ్య ఏర్పడిన ప్రత్యేకమైనటువంటి మరియు విశేషాధికార సహితటువంటి వ్యూహాత్మక భాగస్వామ్యాన్ని మరింత గా బలోపేతం చేయడం పట్ల తన వచనబద్ధత ను పునరుద్ఘాటించారు.
ఏన్షంట్ మాన్యుమెంట్స్ అండ్ ఆర్కియాలజికల్ సైట్స్ అండ్ రిమైన్స్ యాక్ట్, 1958లో సవరణకు ఆమోదం తెలిపిన మంత్రివర్గం

ప్రధాన మంత్రి శ్రీ నరేంద్ర మోదీ అధ్యక్షతన జరిగిన కేంద్ర మంత్రివర్గ సమావేశం ఏన్షంట్ మాన్యుమెంట్స్ అండ్ ఆర్కియాలజికల్ సైట్స్ అండ్ రిమైన్స్ (అమెండ్ మెంట్) బిల్లు, 2017ను పార్లమెంటులో ప్రవేశపెట్టడానికి ఆమోదం తెలిపింది. నిషిద్ధ ప్రాంతంలో ప్రజలకు అత్యవసరమైన ప్రాజెక్టులు మరియు ప్రజా పనులకు మాత్రమే పరిమితమైనటువంటి కొన్ని నిర్మాణాలకు అనుమతిని ఇవ్వడం కోసం ఈ కింద తెలిపిన సవరణలకు ఆమోదం తెలపడమైంది: i) చట్టంలోని సెక్షన్ 2 లో ఉన్న “ప్రజా పనులు”కు ఒక కొత్త నిర్వచనాన్ని ప్రవేశపెట్టడం కోసం; ii) చట్టంలోని 20A సెక్షన్ ను సవరించడం కోసం; దీని ద్వారా, కేంద్ర ప్రభుత్వం నుండి అనుమతిని పొందిన తరువాత- నిషిద్ధ ప్రాంతంలో ప్రజా పనులను చేపట్టేందుకు ఏదైనా విభాగానికి గాని, లేదా కేంద్ర ప్రభుత్వ కార్యాలయానికి గాని- అనుమతిని ఇవ్వడం జరుగుతుంది. iii) ప్రధాన చట్టంలోని 20-I సెక్షన్ కు ఒక కొత్త క్లాజు (ea)ను ప్రవేశపెట్టడం; పూర్వరంగం: కేంద్రం రక్షణలో ఉన్న కట్టడం/స్థలం యొక్క నిషిద్ధ ప్రాంతం పరిధిలో కొత్త నిర్మాణానికి ఎటువంటి అనుమతినైనా మంజూరు చేయడాన్ని ఏన్షంట్ మాన్యుమెంట్స్ అండ్ ఆర్కియాలజికల్ సైట్స్ అండ్ రిమైన్స్ యాక్టు, 1958 (2010వ సంవత్సరంలో సవరించడమైంది) నిషేధిస్తోంది. నిషిద్ధ ప్రాంతం పరిధిలో కొత్త నిర్మాణం పైన అమలవుతున్న నిషేధం కేంద్ర ప్రభుత్వ అభివృద్ధి సంబంధిత ప్రాజెక్టులు మరియు వేరు వేరు ప్రజా పనుల పై ప్రతికూల ప్రభావాన్ని చూపుతోంది. తాజా సవరణ నిషిద్ధ ప్రాంతం పరిధిలో ప్రజలకు అత్యవసరమైన ప్రాజెక్టులు మరియు ప్రజా పనులకు సంబంధించిన కొన్ని పరిమితి నిర్మాణాలకు మార్గాన్ని సుగమం చేస్తుంది. అలాగే, విశాల ప్రజా ప్రయోజనాలు కూడా ఇందులో ఇమిడి ఉన్నాయి.
ఇండియా, కిర్గిస్తాన్ మధ్య ఆరోగ్య రంగంలో సహకార ఎంఓయుకు కేబినెట్ ఆమోదం

కిర్గిస్తాన్ రిపబ్లిక్ ఆరోగ్య, కుటుంబ సంక్షేమ మంత్రిత్వ శాఖతో భారత ప్రభుత్వ ఆరోగ్య, కుటుంబ సంక్షేమ మంత్రిత్వ శాఖ ఆరోగ్య రంగంలో సహకారానికి ఎంఓయు కుదుర్చుకునేందుకు అనుమతించాలన్న కేంద్ర ఆరోగ్య, కుటుంబ మంత్రిత్వ శాఖ ప్రతిపాదనకు ప్రధానమంత్రి శ్రీ నరేంద్ర మోదీ నాయకత్వంలో సమావేశమైన కేంద్ర మంత్రి మండలి ఆమోదం తెలిపింది. సహకారం పరిధి: సహకార ఎంఓయు ఈ దిగువ అంశాలన్నింటికీ విస్తరిస్తుంది. • ఆరోగ్య సంరక్షణ వ్యవస్థల పటిష్ఠీకరణ • నాన్ కమ్యూనికబుల్ వ్యాధులు, కమ్యూనికబుల్ వ్యాధులు, యాంటీ మైక్రోబియల్ రెసిస్టెన్స్ వ్యాధులు • ఆస్పత్రుల నిర్వహణ వ్యవస్థలు, ఆస్పత్రుల నిర్వహణ వ్యవస్థలకు చెందిన సమాచార వ్యవస్థల అభివృద్ధి • మాతా శిశు ఆరోగ్యం • వైద్యపరిశోధనలు • మూత్రపిండాలు, లివర్ మార్పిడి, కార్డియో వాస్కులర్ సర్జరీ, ఆంకాలజీ, ఆర్ధోపెడిక్స్, ట్రామాలజీ విభాగాల్లో అనుభవాల పరస్పర మార్పిడి • ఆరోగ్య రంగంలోని మానవ వనరుల సామర్థ్యాల మెరుగుదల • ఔషధాలు, వైద్య పరికరాల పంపిణీ నియంత్రణలో సమాచారం, అనుభవాల పరస్పర మార్పిడి • ఔషధాలు, ఔషధ ఉత్పత్తుల క్లినికల్ ట్రయల్స్ లో సత్ ప్రమాణాలకు సంబంధించిన సమాచారం, అనుభవాల పరస్పర మార్పిడి • వ్యాధులపై సమగ్ర నిఘా • ఫిజీషియన్లు, నర్సులు, ఐటి నిపుణులు పరస్పరం తమ అనుభవాలు పంచుకునేందుకు పర్యటనల ఏర్పాటు • ఇ-హెల్త్ అనుభవాల మార్పిడి • భారతదేశంలో “ఇండియా-కిర్గిస్తాన్ సెంటర్ ఫర్ ఇన్ఫర్మేషన్ టెక్నాలజీస్”లో ఇంటర్న్ షిప్ కు, శిక్షణ, వృత్తిపరమైన అభివృద్ధికి హెల్త్ స్పెషలిస్టులకు మరిన్ని అవకాశాల కల్పన • హెల్త్ టూరిజం • పరస్పరం ఆసక్తి గల ఇతర రంగాల్లో సహకారం అమలు: సహకారానికి సంబంధించిన మిగతా వివరాలన్నీ రూపొందించి ఈ ఎంఓయు అమలును పర్యవేక్షించేందుకు ఒక కార్యాచరణ బృందం ఏర్పాటు చేస్తారు.
ప‌రాక్ర‌మ్ ప‌ర్వ్ ను ప్రారంభించిన ప్ర‌ధాన మంత్రి, కోణార్క్ యుద్ధ స్మార‌కం వ‌ద్ద అమ‌ర‌వీరుల‌కు శ్ర‌ద్ధాంజ‌లి

ప్ర‌ధాన మంత్రి శ్రీ న‌రేంద్ర మోదీ కంబైన్డ్ క‌మాండ‌ర్స్ కాన్ఫ‌రెన్స్ కు హాజ‌రు కావ‌డం కోసం ఈ రోజు జోధ్ పుర్ కు వ‌చ్చారు. జోధ్ పుర్ లో గ‌ల వైమానిక ద‌ళ స్థావ‌రాన్ని చేరుకొని అక్క‌డ త్రివిధ ద‌ళాల గౌర‌వ వంద‌నాన్ని ఆయ‌న స్వీక‌రించారు. కోణార్క్ యుద్ధ స్మార‌కం వ‌ద్ద అమ‌ర‌వీరుల‌కు ఆయ‌న శ్ర‌ద్ధాంజ‌లి ఘటించారు. మాతృ భూమిని ప‌రిర‌క్షించుకోవ‌డం కోసం అంకిత‌మై, దీక్షాబ‌ద్ధులైనటువంటి సాయుధ బ‌ల‌గాల‌ ను చూసి దేశం గ‌ర్విస్తోంద‌ని ప్ర‌ధాన మంత్రి సంద‌ర్శ‌కుల పుస్త‌కం లో రాశారు. అలాగే, ఆయ‌న అంతిమ త్యాగం చేసిన మ‌రియు త‌దుప‌రి త‌రాల‌కు ప్రేర‌ణా మూర్తులు గా నిల‌చిన శూరుల ను జ్ఞ‌ప్తికి తెచ్చుకొంటూ, వారికి శ్ర‌ద్ధాంజ‌లి ఘ‌టించారు. ప్ర‌ధాన మంత్రి ప‌రాక్ర‌మ్ ప‌ర్వ్ ను కోణార్క్ స్టేడియ‌మ్ లో ప్రారంభించారు. ఈ సంద‌ర్భంగా ఏర్పాటు చేసిన ఒక ప్ర‌ద‌ర్శ‌న ను ఆయ‌న తిల‌కించారు.
భారత్-బాంగ్లా ప్రొటోకాల్ రూట్ లో జమునా నది తాలూకు సిరాజ్ గంజ్-దైఖావా స్ట్రెచ్ ను, కుశియారా నది తాలూకు అశుగంజ్-జకీగంజ్ స్ట్రెచ్ లలో ఫెయిర్ వే ను అభివృద్ధిపరచడం కోసం భారతదేశం మరియు బాంగ్లాదేశ్ ల మధ్య ఎమ్ఒయు కు ఆమోదం తెలిపిన మంత్రివర్గం

భారత్-బాంగ్లా ప్రొటోకాల్ రూట్ లో జమునా నది తాలూకు సిరాజ్ గంజ్-దైఖావా స్ట్రెచ్ ను, కుశియారా నది తాలూకు అశుగంజ్-జకీగంజ్ స్ట్రెచ్ లలో ఫెయిర్ వే ను అభివృద్ధిపరచడం కోసం అవసరమైన తవ్వకం పనులను రెండు దేశాలు చేపట్టేందుకు గాను భారతదేశం మరియు బాంగ్లాదేశ్ ల మధ్య ఒక అవగాహనపూర్వక ఒప్పందానికి (ఎమ్ఒయు కు) ప్రధాన మంత్రి శ్రీ నరేంద్ర మోదీ అధ్యక్షతన సమావేశమైన కేంద్ర మంత్రివర్గం ఆమోదం తెలిపింది. ఈ ఎమ్ఒయు ఈశాన్య భారతదేశంలో సరుకు రవాణా వ్యయాన్ని గణనీయంగా తగ్గించగలుగుతుంది. సిలిగుడీ చికిన్స్ నెక్ కారిడోర్ లో రద్దీని కూడా ఇది తగ్గించగలుగుతుంది.
కోవిడ్-19 ను ఎదుర్కోవడం లో అనుసరించవలసిన చర్యల పై ఎస్ఎఎఆర్ సి సభ్యత్వ దేశాల నేతల తో వీడియో కాన్ఫరెన్స్ లో ప్రధాన మంత్రి వ్యాఖ్య లు

ఎక్స్ లన్సీస్ , ప్రస్తుత స్థితి పై మీ మీ ఆలోచనల ను వెల్లడించినందుకు మరియు మీరు చేపట్టిన చర్యల కు మీకు ధన్యవాదములు. ప్రస్తుతం మనమంతా తీవ్రమైన సవాలు ను ఎదుర్కొంటున్న సంగతి మీకు అందరి కి తెలిసిన విషయమే. రాబోయే రోజుల లో ఈ మహమ్మారి ఎటువంటి పరిస్థితుల కు దారి తీస్తుందో మనకు ఇంతవరకు తెలియదు. మనం కలసి పనిచేయాలనేది స్పష్టం అయింది. మనం కలసికట్టుగా ఉండటం వల్లనే తప్ప విడి విడి గా ఉండటం వల్ల ; సహకారం తప్ప కంగారు వల్ల, సన్నద్ధం కావడం తప్ప గాభరా వల్ల ఉత్తమమైన రీతి లో స్పందించజాలము. ఈ సహకార స్ఫూర్తి తో, ఈ సమష్టి కృషి లో భారతదేశం ఏ విధమైనటువంటి సహాయాన్ని అందించగలదో కొన్ని ఆలోచనల ను నన్ను తెలియజేయనివ్వండి. కోవిడ్-19 అత్యవసర నిధి పేరు తో ఒక నిధి ని మనం ఏర్పాటు చేయాలి అంటూ నేను ప్రతిపాదిస్తున్నాను. ఈ నిధి ని మన అందరి స్వచ్చంద విరాళాల ఆధారం గా ఏర్పాటు చేసుకోవచ్చును. ఆరంభం లో 10 మిలియన్ యుఎస్ డాలర్ విరాళాన్ని ఇచ్చేందుకు భారతదేశం ముందుకు వస్తుంది. సత్వర చర్యల కు అవసరపడే వ్యయాన్ని భరించేందుకు మనలో ఎవరైనా ఈ నిధి ని ఉపయోగించుకోవచ్చును. ఈ నిధి యొక్క విధి విధానాల ను త్వరిత గతి న ఖరారు చేయడానికి మన విదేశీ కార్యదర్శులు, మన రాయబార కార్యాలయాల ద్వారా సమన్వయాన్ని ఏర్పరచుకోవచ్చు. పరీక్షలకు అవసరమైన వస్తు సామాగ్రి, ఇతర పరికరాలతో పాటు, వైద్యులు, నిపుణులతో కూడిన సత్వర స్పందన బృందాన్ని మేము భారతదేశంలో సిద్ధంగా ఉంచుతున్నాము. అవసరమైనప్పుడు, మీకు అందుబాటులో ఉండే విధంగా వారు సిద్ధంగా ఉంటారు. మీ యొక్క అత్యవసర స్పందన జట్ల కు అవసరమైన శిక్షణ ను కూడా మేము సత్వరం ఆన్ లైన్ లో అందించగలము. ఇది మేము మా స్వదేశం లో ఉపయోగించిన నమూనా పై ఆధారపడివుంటుంది. దీనిని ముము మా యొక్క తక్షణ సహాయ సిబ్బంది యొక్క సామర్ధ్యాన్ని పెంపొందించడం కోసం అభివృద్ధిపరచాము. వైరస్ సంభావ్య వాహకాలు గా ఉన్న వ్యక్తులు మరియు అటువంటి వ్యక్తుల తో భేటీ అయిన వారి ని ఉత్తమమైన పద్ధతి లో ఆరా తీయడం కోసం ఇంటిగ్రేటెడ్ సర్వేలన్స్ పోర్టల్ ను మేము ఏర్పాటు చేశాము. ఈ వ్యాధి పరీక్షణ సాఫ్ట్ వేర్ ను, దీనిని ఉపయోగించడం లో శిక్షణ ను ఇచ్చేందుకు గాను దీనిని మేము వెల్లడి చేయగలము. మనందరం వినియోగిస్తున్న ఉత్తమ అభ్యాసాల ను ఒక చోటు కు చేర్చడం కోసం సార్క్ డిజాస్టర్ మేనేజ్ మంట్ సెంటర్ వంటి ఈసరికే పనిచేస్తున్న సదుపాయాలను కూడా మనం ఉపయోగించుకొందాము. మరింత ముందు చూపు తో, మన దక్షిణాసియా ప్రాంత పరిధి లో అంటువ్యాధుల ను నియంత్రించడం పై పరిశోధన ను సమన్వయ పరచడం కోసం ఒక ఉమ్మడి పరిశోధన వేదిక ను మనం ఏర్పాటు చేసుకోవచ్చును. అటువంటి కార్యక్రమాన్ని సమన్వయ పరచడం లో ఇండియన్ కౌన్సిల్ ఆఫ్ మెడికల్ రిసర్చ్ సహాయాన్ని అందిస్తుంది. కోవిడ్-19 దీర్ఘకాలిక ఆర్ధిక పరిణామాల ను గురించి మరియు మన దేశాల లోపలి వ్యాపారాల పైన, ఇంకా మన స్థానిక మూల్య శృంఖలాల పైన దీని యొక్క ప్రభావం ప్రసరించకుండా ఎలాగ పరిరక్షించుకోగలుగుతామో అనే అంశాన్ని గురించి మేధోమథనం జరపవలసింది గా మన యొక్క నిపుణుల కు మనము సూచించవచ్చును. ఆఖరు మాట గా చెప్పుకోవాలి అంటే ఇది మనల ను ప్రభావితం చేసే మొదటి లేదా చివరి విశ్వమారి కాదు. అటువంటి పరిస్థితులలో మన దేశ సరిహద్దుల వెంబడి మరి అలాగే మన సరిహద్దుల లోపల సైతం అమలుపరచగలిగిన ఉమ్మడి ఎస్ఎఎఆర్ సి పాండెమిక్ ప్రోటోకాల్స్ ను మనం రూపొందించుకోవాలి. మన ప్రాంతం లో ఇటువంటి సంక్రమణ లు వ్యాప్తి చెందకుండా నిరోధించడం లో ఇది సహాయపడగలుగుతుంది. అంతే కాక దీని వల్ల మన కు మన అంతర్గత రాకపోకల ను స్వేచ్ఛ గా జరుపుకొనేందుకు వీలు ఏర్పడుతుంది.
జి20 నేతల శిఖర సమ్మేళనం నేపథ్యం లో ప్రధాన మంత్రి మరియు ఫెడ‌ర‌ల్ రిప‌బ్లిక్ ఆఫ్ జ‌ర్మ‌నీ చాన్స్ ల‌ర్ డాక్టర్ ఎంజలా మర్కెల్ కు మధ్య జరిగిన సమావేశం

ప్రధాన మంత్రి శ్రీ నరేంద్ర మోదీ 2021 అక్టోబరు 31న ఇటలీ లోని రోమ్ లో జి20 శిఖర సమ్మేళనం జరిగిన నేపథ్యం లో ఫెడ‌ర‌ల్ రిప‌బ్లిక్ ఆఫ్ జ‌ర్మ‌నీ చాన్స్ ల‌ర్ డాక్టర్ ఎంజలా మర్కెల్ తో భేటీ అయ్యారు. ఉభయుల మధ్య దీర్ఘకాలం గా ఉన్న మైత్రి మరియు సహకారాన్ని ప్రధాన మంత్రి గుర్తు కు తెస్తూ, చాన్స్ లర్ మర్కెల్ గారు ఒక్క జర్మనీ లోనే కాకుండా యూరోప్ లో, ఇంకా ప్రపంచ స్థాయి లో అందిస్తున్నటువంటి నాయకత్వాని కి గాను ఆమె కు అభినందన లు తెలియజేశారు. డాక్టర్ మర్కెల్ యొక్క ఉత్తరాధికారి తో సన్నిహిత వ్యూహాత్మక భాగస్వామ్యాన్ని కొనసాగించే విషయం లో వచనబద్ధత ను ఆయన వ్యక్తం చేశారు. భారతదేశాని కి మరియు జర్మనీ కి మధ్య గల సన్నిహిత ద్వైపాక్షిక సహకారం పట్ల నేతలు ఇరువురు సంతృప్తి ని వ్యక్తం చేయడం తో పాటు రెండు దేశాల మధ్య వ్యాపార సంబంధాల ను, పెట్టుబడి సంబంధాల ను గాఢతరం చేసుకోవాలని కూడా ప్రతిన బూనారు. గ్రీన్ హైడ్రోజన్ సహా, కొత్త కొత్త రంగాల కు భారతదేశం-జర్మనీ వ్యూహాత్మక భాగస్వామ్యం పరిధి ని విస్తరింప చేయడం కోసం వారు అంగీకారాన్ని వ్యక్తం చేశారు. భవిష్యత్తు కాలానికి గాను డాక్టర్ మర్కెల్ కు ప్రధాన మంత్రి శుభాకాంక్షల ను వ్యక్తం చేశారు; భారతదేశాన్ని సందర్శించడానికి రావలసిందంటూ ఆమె కు ఆహ్వానం పలికారు.
ద‌క్షిణాసియా స‌ముద్ర ప్రాంతాల‌లో చ‌మురు, ర‌సాయ‌న కాలుష్యాన్ని ఎదుర్కొనే అంశంపై  స‌హ‌కారానికి  ఇండియా, ద‌క్షిణాసియా స‌హ‌కార ప‌ర్యావ‌ర‌ణ కార్య‌క్ర‌మం మ‌ధ్య అవ‌గాహ‌నా ఒప్పందానికి కేంద్ర కేబినెట్ ఆమోదం

ప్ర‌ధాన‌మంత్రి శ్రీ న‌రేంద్ర మోదీ అధ్య‌క్ష‌త‌న జ‌రిగిన కేంద్ర కేబినెట్ స‌మావేశం, ద‌క్షిణాసియా స‌ముద్ర ప్రాంతంలో చ‌మురు, ర‌సాయ‌న కాలుష్యాన్ని ఎదుర్కొనేందుకు ఇండియా, ద‌క్షిణాసియా స‌హ‌కార ప‌ర్యావ‌ర‌ణ కార్య‌క్ర‌మం మ‌ధ్య అవ‌గాహ‌నా ఒప్పందంపై సంత‌కాలు చేసేందుకు త‌మ ఆమోదం తెలిపింది. ప్ర‌భావం….. ఈ అవ‌గాహ‌నా ఒప్పందం, ఇండియాకు, ద‌క్షిణాసియా స‌ముద్ర ప్రాంత దేశాలైన బంగ్లాదేశ్‌, మాల్దీవులు, పాకిస్థాన్‌, శ్రీ‌లంక‌ల మ‌ధ్య స‌న్నిహిత స‌హకారం పెంపొందించేందుకు,ఈ ప్రాంతంలో స‌ముద్ర ప్రాంత ప‌ర్యావ‌ర‌ణాన్ని ప‌రిర‌క్షించి కాపాడేందుకు ఉద్దేశించిన‌ది. అమ‌లు….. ఈ ఒప్పందం కింద ప్రాంతీయంగా చ‌మురు స‌ముద్రంలో ఒలికిపోయిన‌పుడు దానిని ఎదుర్కొనే అత్య‌వ‌స‌ర ప్ర‌ణాళిక రూప‌క‌ల్ప‌న అమ‌లుకు ఇండియ‌న్ కోస్ట్ గార్డ్ (ఐసిజి) అధీకృత జాతీయ అథారిటీగా, జాతీయ స్థాయిలో సంప్ర‌దించ‌వ‌ల‌సిన వ్య‌వ‌స్థ‌గా ఉంటుంది. అలాగే చ‌మురు, ర‌సాయ‌నాలు స‌ముద్ర ప్రాంతంలో ఒలికిపోయిన సంద‌ర్భంలో భార‌త ప్ర‌భుత్వం త‌ర‌ఫున ఇది స్పందిస్తుంది. అంతేకాకుండా స‌ముద్రంలో జ‌రిగే వివిధ ప్ర‌మాదాల స‌మ‌యంలో జాతీయ అత్య‌వ‌స‌ర స్పంద‌న స‌మ‌న్వ‌య కేంద్రాలుగా ,ఐసిజి మారీటైమ్ రెస్క్యూ కో ఆర్డినేష‌న్ సెంట‌ర్లు (ఎం.ఆర్‌.సి.సి)లు వ్య‌వ‌హ‌రిస్తాయి. నేప‌థ్యం….. ద‌క్షిణాసియా ప్రాంతంలో ప‌ర్యావ‌ర‌ణ ప‌రిర‌క్ష‌ణ‌కు మ‌ద్ద‌తు ప‌లికేందుకు, ప‌ర్యావ‌ర‌ణ ప‌రిర‌క్ష‌ణ‌కు ప్రోత్సాహం, యాజ‌మాన్యానికి, ప‌ర్యావ‌ర‌ణ విస్తృతికి ఆఫ్ఘ‌నిస్తాన్‌, బంగ్లాదేశ్‌, భూటాన్‌,ఇండియా, మాల్దీవులు, నేపాల్‌,పాకిస్థాన్‌,శ్రీ‌లంక దేశాలు 1982లో ఎస్‌.ఎ.సి.ఇ.పి వ్య‌వ‌స్థ‌ను శ్రీ‌లంక‌లో ఏర్పాటు చేశాయి. ఎస్‌.ఎ.సి.ఇ.పి అంత‌ర్జాతీయ మారీటైమ్ ఆర్గ‌నైజేష‌న్ ( ఐ.ఎం.ఒ) సంస్థ‌తో సంయుక్తంగా క‌లిసి రీజ‌న‌ల్ ఆయిల్ స్పిల్ కంటిన్జెన్సీ ప్లాన్ ను రూపొందించింది. బంగ్లాదేశ్‌, ఇండియా, మాల్దీవులు, పాకిస్తాన్‌, శ్రీ‌లంక దేశాల స‌ముద్ర‌ప్రాంతాల చుట్టుప‌క్క‌ల చ‌మురు కాలుష్యానికి సంబంధించిన ప్ర‌ధాన‌ సంఘ‌ట‌న‌ల విష‌యంలో స్పందించ‌డానికి త‌గిన విధంగా స‌న్న‌ద్ధం కావ‌డానికి అంత‌ర్జాతీయ స‌హ‌కారం ,ప‌ర‌స్ప‌ర స‌హాయం అందించేందుకు ఈ ప్ర‌ణాళిక‌ను రూపొందించ‌బ‌డింది.
ప్రొఫెసర్ భీమ్ సింహ్ కన్నుమూత పట్ల సంతాపం తెలిపిన ప్రధాన మంత్రి

ప్రొఫెసర్ భీమ్ సింహ్ కన్నుమూత పట్ల ప్రధాన మంత్రి శ్రీ నరేంద్ర మోదీ తీవ్ర దుఃఖాన్ని వ్యక్తం చేశారు. ప్రొఫెసర్ భీమ్ సింహ్ గారిని ఒక ప్రజాక్షేత్రం లో ఉండి ఎదుగుతూ వచ్చిన నేత గా స్మరించుకోవడం జరుగుతుందని, ఆయన తన జీవితాన్ని జమ్ము, కశ్మీర్ సంక్షేమం కోసం అంకితం చేశారని శ్రీ నరేంద్ర మోదీ అన్నారు. ప్రధాన మంత్రి ఒక ట్వీట్ లో – ‘‘ప్రొఫెసర్ భీమ్ సింహ్ గారి ని ప్రజాక్షేత్రం లో ఉండి ఎదుగుతూ వచ్చిన నేత గా స్మరించుకోవడం జరుగుతుంది. ఆయన తన జీవితాన్ని జమ్ము, కశ్మీర్ సంక్షేమం కోసం అంకితం చేశారు. ఆయన ఎంతో చదువుకున్న మనిషి, అంతేకాదు పండితుడు కూడాను. ఆయన తో నేను జరిపిన చర్చల ను నేను ఎప్పటికీ జ్ఞ‌ాపకం పెట్టుకొంటాను. ఆయన మరణం తో దుఃఖించాను. ఆయన కుటుంబాని కి మరియు ఆయన ను సమర్ధించే వారికి ఇదే నా సంతాపం. ఓమ్ శాంతి.’’ అని పేర్కొన్నారు.
2022వ సంవత్సరం లో పార్లమెంటు వర్షకాల సమావేశాలు మొదలవడాని కంటేముందు ప్రధాన మంత్రి చేసిన ప్రకటన పాఠం

మిత్రులారా నమస్కారం, ఈ సమావేశాల కు వాతావరణం తో సంబంధం ఉన్నది. ఇప్పుడు దిల్లీ లోనూ వర్ష రుతువు తన ప్రవేశాన్ని ఆరంభించేసింది. అయినప్పటికీ బయటి ఉష్ణోగ్రత తగ్గడం లేదు; సభ లోపల సైతం వేడిమి తగ్గుతుందా తగ్గదా అన్నది తెలియదు. ఈ కాలఖండం ఒక విధం గా చాలా ముఖ్యమైనటువంటిది గా ఉంది. ఎలాగంటే ఇది మనం ‘ఆజాదీ కా అమృత్ మహోత్సవ్’ ను జరుపుకొంటున్న కాలం మరి. ఆగస్టు 15వ తేదీ కి ఒక విశేషమైన ప్రాముఖ్యం ఉన్నది; భారతదేశాని కి స్వాతంత్య్రం వచ్చిన తరువాత, దేశం మరో 25 సంవత్సరాల కు ఎప్పుడైతే శతాబ్ది వేడుక ను జరుపుకొంటుందో, ఈ 25 సంవత్సరాల కాలం లోనూ మన ప్రయాణం ఎలా ఉండాలి?, మనం ఎంత వేగం గా ముందుకు వెళ్ళగలం? సరికొత్త శిఖరాల కు ఏ విధం గా మనం చేరుకోగలం? అనే వాటి విషయం లో మనం ఒక ప్రణాళిక ను సిద్ధం చేసుకోవలసి ఉంది. ఈ కాలం ఆ తరహా సంకల్పాల ను చెప్పుకొని, ఆయా సంకల్పాల కు అంకితమై, దేశాని కి ఒక దిశ ను ఇవ్వడానికి సంబంధించింది. సభ దేశాని కి నాయకత్వాన్ని వహించవలసి ఉంది. దేశ ప్రజల లో నూతన శక్తి ని నింపడం కోసం సభ లోని గౌరవనీయులైన సభ్యులంతా ఒక సాధనం వలె మారాలి. అందువల్ల, ఈ సమావేశాలు ఆ దృష్టికోణం లో నుంచి చూసినప్పుడు చాలా ప్రాముఖ్యం కలిగినవి గా ఉన్నాయి. ఈ సమావేశాలు మరో కారణం గా కూడా కీలకం. అది ఎలాగంటే, ఇదే కాలఖండం లో రాష్ట్రపతి పదవి కి మరియు ఉప రాష్ట్రపతి పదవి కి ఎన్నికలు జరుగనున్నాయి. ఈ రోజు న వోటింగు కూడా కొనసాగుతున్నది. మరి ఇదే కాలఖండంలో కొత్త రాష్ట్రపతి మరియు కొత్త ఉపరాష్ట్రపతి ల పదవీకాలం కూడా మొదలై వారి మార్గదర్శనం ఆరంభం అవుతుందన్నమాట. సభ ను భావ ప్రసారం తాలూకు ఒక ప్రభావశీల మాధ్యమం గాను, తీర్థ క్షేత్రం గాను మనం ఎల్లవేళ ల భావిస్తాం; ఎక్కడయితే అరమరికల కు తావు ఉండనటువంటి బుద్ధి తో చర్చ జరుగుతుందో, చర్చోపచర్చ లు సాగి, విమర్శ లు కూడా చోటు చేసుకొని మరి సమగ్ర విశ్లేషణ ద్వారా విధానాల లోను, నిర్ణయాల లోను అతి సకారాత్మకతమైన తోడ్పాటు లభిస్తుందో. సభ ను వీలైనంత మేరకు ఫలప్రదం గా, నిర్మాణాత్మకం గా తీర్చిదిద్దడానికి కలసి రావలసిందంటూ మాన్య ఎంపి లు అందరి కి నేను విజ్ఞప్తి చేస్తున్నాను. ఈ కారణం గా ప్రతి ఒక్కరు వారి వారి ప్రయత్నాల ద్వారా మాత్రమే ప్రజాస్వామిక విలువల ను వర్ధిల్ల జేయగలుగుతారు. అందరి కృషి తో సభ ముందుకు సాగుతుంది. ప్రతి ఒక్కరి ప్రయాసల తోనే సభ ఉత్తమ నిర్ణయాన్ని తీసుకోగలుగుతుంది. మరి ఇందువల్ల, మనం సభ యొక్క హుందాతనాన్ని మెరుగు పరచడానికి గాను మనం మన విధుల ను నెరవేర్చుతూనే దేశ ప్రజల హితం కోసం వీలున్నంత ఎక్కువ స్థాయి లో ఈ సమావేశాల ను వినియోగించుకోవాలి. స్వేచ్ఛ కోసం ఎవరైతే వారి జీవనం లోని యవ్వన దశ తో పాటు వారి యావత్తు జీవనాన్ని కూడాను సమర్పణం చేశారో, వారి జీవనాన్ని కారాగారం లో గడిపివేశారో, ఎంతటి త్యాగాల కు సిద్ధపడ్డారో అటువంటి వారు కన్న కలల ను మనం నెరవేర్చవలసిన అవసరం ఉందని మనం సదా జ్ఞాపకం పెట్టుకోవాలి. వారి స్వప్నాల ను దృష్టి లో పెట్టుకొని, ఆగస్టు 15వ తేదీ సమీపిస్తుండగా మనం సభ ను సర్వాధిక సకారాత్మక రీతి లో ఉపయోగించుకొనేటట్టు చూడవలసి ఉంది. నేను ఆశపడుతున్నది ఇదే. మీ అందరి కి హృదయపూర్వక ధన్యవాదాలు. అస్వీకరణ: ఇది ప్రధాన మంత్రి ప్రసంగాని కి రమారమి అనువాదం. సిసలు ఉపన్యాసం హిందీ భాష లో సాగింది.
సింగ‌పూర్ ప్ర‌ధానికి మోదీ బ‌హుమ‌తి

భార‌త ప్ర‌ధాన‌మంత్రి న‌రేంద్ర‌మోదీ సింగ‌పూర్ ప్ర‌ధాని లీ హెయిన్ లూంగ్ కు అరుదైన బ‌హుమ‌తి ఇచ్చారు. 1849నాటి సింగ‌పూర్ ప‌టం పునఃప్ర‌తిని ప్ర‌ధాని ఆయ‌న‌కు అందజేశారు. 1842-45 మ‌ధ్య‌కాలంలో జ‌రిగిన స‌ర్వే ఆధారం త‌యారైన 52
క్రీడ‌లు, యువ‌జ‌న వ్య‌వ‌హారాల రంగంలో భార‌త్‌, మాల్దీవుల మ‌ధ్య అవ‌గాహ‌న‌పూర్వ‌క ఒప్పందం

క్రీడ‌లు, యువ‌జ‌న వ్య‌వ‌హారాల రంగంలో భార‌త‌దేశం, మాల్దీవుల‌కు మ‌ధ్య 2015 అక్టోబ‌రులో ఒక అవ‌గాహ‌న‌పూర్వ‌క ఒప్పందం (ఎంఓయూ)పై సంత‌కాలు జ‌ర‌గ‌గా, ఆ ఎంఓయూకు ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌న జ‌రిగిన‌ కేంద్ర మంత్రివ‌ర్గ స‌మావేశం ఆమోద‌ముద్ర వేసింది. ఇక‌మీద‌ట‌ ఇరు దేశాల మ‌ధ్య చోటు చేసుకొనే మార్పిడి కార్య‌క్ర‌మాలు స్పోర్ట్స్ సైన్స్, స్పోర్ట్స్ మెడిసిన్ ల వంటి రంగాల‌లో ప్రావీణ్యాన్ని, విజ్ఞానాన్ని పెంపొందింప‌చేసుకోవ‌డానికి తోడ్ప‌డుతాయి. ఇంకా.. శిక్ష‌ణలో మెల‌కువ‌లు, యువ‌జ‌నోత్స‌వాలు, శిబిరాల‌లో ప్రాతినిధ్యం వంటివి అంత‌ర్జాతీయ ఆట‌ల పోటీల‌లో భార‌తీయ క్రీడాకారుల ప్ర‌తిభా ప్ర‌ద‌ర్శ‌న‌కు మెరుగులు దిద్దేందుకు కూడా దోహ‌ద‌ప‌డ‌గ‌ల‌వు. అలాగే, ఇటువంటి కార్య‌క్ర‌మాలు ఉభ‌య దేశాల మ‌ధ్య ద్వైపాక్షిక సంబంధాల‌ను మ‌రింత ప‌టిష్టం చేస్తాయ‌ని భావిస్తున్నారు.
ఐటిబిపిసిబ్బంది కి వారి స్థాపన దినం నాడు శుభాకాంక్షలు తెలిపిన ప్రధాన మంత్రి

ఐటిబిపి సిబ్బంది అందరికి వారి స్థాపన దినం సందర్భం లో ప్రధాన మంత్రి శ్రీ నరేంద్ర మోదీ శుభాకాంక్షలు తెలిపారు. ప్రధాన మంత్రి ఒక ట్వీట్ లో – ‘‘అరుణాచల్ ప్రదేశ్ లోని దట్టమైన అడవుల మొదలుకొని హిమాలయాల్లోని మంచు శిఖరాల వరకు, మన @ITBP_official హిమవీరులు దేశం యొక్క ఆహ్వానాన్ని అత్యంత సమర్పణ భావం తో నిర్వర్తించారు. ఆపద ల వేళల్లో వారు నెరవేర్చినటువంటి ఉపకారి కార్యాలు గుర్తుంచుకోదగ్గవి. ఐటిబిపి కి చెందిన సిబ్బంది అందరికి వారి స్థాపన దినం నాడు ఇవే శుభాకాంక్షలు.’’ అని పేర్కొన్నారు.
జ‌లియ‌న్ వాలా బాగ్ సామూహిక హత్యాకాండ లో ప్రాణ స‌మ‌ర్ప‌ణం చేసిన వారికి నివాళులు అర్పించిన ప్ర‌ధాన మంత్రి

జ‌లియ‌న్ వాలా బాగ్ సామూహిక హత్యాకాండ లో ప్రాణ స‌మ‌ర్ప‌ణం చేసిన‌ వారికి ప్ర‌ధాన మంత్రి శ్రీ న‌రేంద్ర మోదీ నివాళులు అర్పించారు. ‘‘జ‌లియ‌న్ వాలా బాగ్ సామూహిక హత్యాకాండ లో ప్రాణ స‌మ‌ర్ప‌ణం చేసిన సాహ‌సికుల‌కు ఇవే నా నివాళులు. ఆ అమ‌ర‌వీరుల అజేయ స్ఫూర్తి ఎల్లప్పటికీ గుర్తుంచుకోదగ్గది. వారు మ‌న స్వేచ్ఛ కోసం తమ ప్రాణాలను త్యాగం చేశారు’’ అని ప్ర‌ధాన మంత్రి త‌న సందేశంలో పేర్కొన్నారు.
శ్రీ ఆనంద్ శంకర్ పాండ్య కన్నుమూత పట్ల సంతాపం తెలిపిన ప్రధాన మంత్రి

ప్రముఖ రచయిత, మేధావి శ్రీ ఆనంద్ శంకర్ పాండ్యా గారి కన్నుమూత పట్ల ప్రధాన మంత్రి శ్రీ నరేంద్ర మోదీ దుఃఖాన్ని వ్యక్తం చేశారు. ప్రధాన మంత్రి అనేక ట్వీట్ లలో – ‘‘శ్రీ ఆనంద్ శంకర్ పాండ్యా గారు ఒక చేయి తిరిగిన రచయిత, అంతే కాక మేధావి కూడా. చరిత్ర ను గురించి, పబ్లిక్ పాలిసీ ని గురించి, ఆధ్యాత్మికత ను గురించి ఆయన విస్తృతం గా రచనలు చేశారు. భారతదేశం వృద్ధి చెందాలి అని ఆయన ఎంతగానో ఆకాంక్షించే వారు. విహెచ్ పి లో ఆయన చురుకు గా వ్యవహరించారు. నిస్వార్ధం గా సమాజానికి సేవ చేశారు. ఆయన మరణించడం తో నేను దు:ఖిస్తున్నాను. శ్రీ ఆనంద్ శంకర్ పాండ్య గారి తో పలు సందర్భాల లో జరిపిన సంభాషణ లు నాకు మళ్ళీ మళ్లీ గుర్తు కు వస్తూ ఉన్నాయి. గొప్ప స్వాతంత్య్ర యోధుల తో భేటీ అయినప్పటి ఆయన మాటామంతీ గురించి, విభిన్న అంశాల పైన ఆయన అంతర్ దృష్టి గురించి తెలుసుకొంటూ ఉండడం మనస్సు ను సంతోషం తో నింపివేసేది. ఆయన కుటుంబం తో మాట్లాడాను; ఆయన మరణం పట్ల నా సంతాపాన్ని వ్యక్తం చేశాను. ఓమ్ శాంతి.’’ అని పేర్కొన్నారు.
ఢిల్లీ మెట్రో-4వ దశకు మంత్రిమండలి ఆమోదం

ప్రధానమంత్రి శ్రీ నరేంద్ర మోదీ అధ్యక్షతన సమావేశమైన కేంద్ర మంత్రిమండలి- 3 కారిడార్లతో కూడిన ఢిల్లీ మెట్రో-4వ దశ పథకానికి ఆమోదం తెలిపింది. ఈ మూడు కారిడార్ల మొత్తం నిడివి 61.679 కిలోమీటర్లు కాగా, ఇందులో 22.359 కిలోమీటర్ల మేర భూగర్భంలో నిర్మాణం చేస్తారు. మరో 39.320 కిలోమీటర్ల మార్గాన్ని భూమికి ఎత్తున నిర్మిస్తారు. ఈ కారిడార్ల పరిధిలోని 46 స్టేషన్లకుగాను 17 భూగర్భంలో, 29 భూమికి ఎత్తున ఏర్పాటవుతాయి. మూడు కారిడార్లలో నిర్మాణ పనుల అంచనా వ్యయం రూ.24,948.65 కోట్లు. ఈ పథకాన్ని కేంద్ర ప్రభుత్వం, జాతీయ రాజధాని ప్రాదేశిక ప్రభుత్వాలకు 50:50 నిష్పత్తిలో వాటాలున్న ప్రత్యేక ప్రయోజన సంస్థ (SPV) ఢిల్లీ మెట్రోరైల్ కార్పొరేషన్ లిమిటెడ్ (DMRC) అమలు చేస్తుంది. అనుసంధానత ప్రత్యేకతలు 1. ఎయిరో సిటీ –తుగ్లకాబాద్ మార్గంలో 15 స్టేషన్లు: (ఎయిరో సిటీ, మహిపాల్పూర్, వసంత్ కుంజ్ సెక్టార్-డి, మసూద్ పూర్, కిషన్ గఢ్, మహ్రౌలి, లాడో సరాజ్, సాకేత్, సాకేత్ జి-బ్లాక్, అంబేడ్కర్ నగర్, ఖాన్పూర్, టిగ్రి, ఆనందమయీ మార్గ్ జంక్షన్, తుగ్లకాబాద్ రైల్వేకాలనీ, తుగ్లకాబాద్). 2. ఆర్.కె.ఆశ్రమ్ – జనక్ పురి వెస్ట్ మార్గంలో 25 స్టేషన్లు: (ఆర్.కె.ఆశ్రమ్, మోతియాఖాన్, సదర్ బజార్, పూల్బంగాష్, ఘంటాఘర్/సబ్జీమండీ, రాజ్ పురా, డేరావాల్ నగర్, అశోక్ విహార్, ఆజాద్ పూర్, ముకుంద్ పూర్, భలాస్వా, ముకర్బా చౌక్, బడీమోర్, నార్త్ పీతంపుర, ప్రశాంత్ విహార్, మధుబన్ చౌక్, దీపాలీ చౌక్, పుష్పాంజలి ఎన్ క్లేవ్, వెస్ట్ ఎన్ క్లేవ్, మంగోల్ పురి, పీరాగఢీ చౌక్, పశ్చిమ్ విహార్, మీరాబాగ్, కేశోపూర్, క్రిష్ణ్ పార్క్ ఎక్స్ టెన్షన్, జనక్ పురి వెస్ట్). 3. మౌజ్ పూర్ – ముకుంద్ పూర్ 6 స్టేషన్లు: (యమునా విహార్, భజర్ పుర, ఖజూరీఖాస్, సూర్ ఘాట్, జగత్ పూర్ విలేజ్, బురారీ). ఈ మూడు కారిడార్లలోనూ భూగర్భ (22.359 కిలోమీటర్ల) మార్గం, భూమికి ఎత్తున (39.320కిలోమీటర్ల) మార్గం భాగంగా ఉంటాయి. ప్రభావం: ఈ నాలుగో దశ ప్రాజెక్టువల్ల జాతీయ రాజధానిలోని మరిన్ని ప్రాంతాలను కలుపుతూ మెట్రో నెట్ వర్క్ విస్తరిస్తుంది. ఆ మేరకు మూడు కారిడార్లూ పూర్తయితే మెట్రో ప్రయాణికులకు ప్రస్తుత ఢిల్లీ మెట్రో రైలు లైన్ల మీదుగా మధ్యలో మార్గం మారేందుకు మరిన్ని స్టేషన్లు అందుబాటులోకి వస్తాయి. వివిధ మార్గాలను ప్రయాణికుల గరిష్ఠంగా ఉపయోగించుకునేలా ఈ మెరుగైన అనుసంధానత వీలు కల్పిస్తుంది. మూడు కారిడార్ల పరిధిలో 61.679 కిలోమీటర్ల మార్గం అదనంగా చేరడంవల్ల రహదారులపై రద్దీ తగ్గి, మోటారు వాహనాలవల్ల ఎదురవుతున్న కాలుష్య సమస్యకు పరిష్కారం కూడా లభించే అవకాశం ఉంటుంది. ముఖ్యంగా ఎయిరోసిటీ-తుగ్లకాబాద్ కారిడార్ వల్ల విమానాశ్రయానికి అనుసంధానం మెరుగుపడుతుంది. మొత్తంమీద మూడు కొత్త కారిడార్లు అందుబాటులోకి వస్తే ఢిల్లీ మెట్రో రైల్ నెట్ వర్క్ పొడవు 400 కిలోమీటర్ల స్థాయిని దాటుతుంది.
బెంగళూరు మెట్రో రైల్ 2ఎ దశ కు, 2బి దశ కు ఆమోదం తెలిపిన మంత్రిమండలి

బెంగళూరు మెట్రో రైల్ ప్రాజెక్టు లో భాగం సెంట్రల్ సిల్క్ బోర్డ్ జంక్శన్ నుంచి కె.ఆర్. పురమ్ వరకు గల 2ఎ దశకు మరియు కె.ఆర్. పురమ్ నుంచి హెబ్బాళ జంక్శన్ మీదు గా విమానాశ్రయం వరకు ఉండే 2బి దశ కు మొత్తం 58.19 కిలోమీటర్లు పొడవైన ప్రాజెక్టు పనుల కు ప్రధాన మంత్రి శ్రీ నరేంద్ర మోదీ అధ్యక్షత న జరిగిన కేంద్ర మంత్రివర్గ సమావేశం ఆమోదం తెలిపింది. ఈ ప్రాజెక్టు మొత్తం వ్యయం 14,788.101 కోట్ల రూపాయలు గా ఉంది. ఈ ప్రాజెక్టు అమలు లోకి వస్తే, బెంగళూరు కు ఎంతో అవసరమైనటువంటి అదనపు సార్వజనిక రవాణా సంబంధిత మౌలిక సదుపాయం అందుబాటులోకి రాగలదు. ఉద్దేశ్యాలు: ఈ ప్రాజెక్టు బెంగళూరు లో పట్టణ ప్రాంత రవాణా వ్యవస్థ కు ఒక మృదురూపాన్ని ఇవ్వగలుగుతుంది. ప్రస్తుతం సత్వర అభివృద్ధి, ప్రయివేటు వాహనాల సంఖ్య లో వృద్ధి వల్ల బెంగళూరు లో రవాణా వ్యవస్థ ప్రభావితం అయింది. దీనితో పాటు బెంగళూరు లో భారీ నిర్మాణాలు కొనసాగుతూ ఉండడం తో రవాణా సంబంధి మౌలిక సదుపాయాల మీద, పారిశ్రామిక కార్యకలాపాల మీద ఒత్తిడి పెరుగుతూ పోతోంది. ఈ ప్రాజెక్టు ఒక సారి రూపుదాల్చిందీ అంటే దానితో ప్రజల కు ఒక సురక్షితమైన, విశ్వసనీయమైన, హాయి తో కూడిన సార్వజనిక రవాణా సౌకర్యం అందుబాటులోకి వచ్చినట్లు అవుతుంది. సాంప్రదాయిక పట్టణ ప్రాంత రవాణా తో పోల్చి చూసినప్పుడు ఈ మెట్రో ప్రాజెక్టు దీనికి ఇదే ఓ నూతన ఆవిష్కరణ వంటిది గా ఉంటుందని చెప్పవచ్చు. పట్టణం లోని ఇతర రవాణా వ్యవస్థ లతో సమర్థమైన, ప్రభావకారి పద్ధతి న ఈ ప్రాజెక్టు ను మేళవించడం జరుగుతుంది. అటువంటి కార్యం డిజైనింగ్ పరంగా, సాంకేతిక విజ్ఞానం పరంగా, సంస్థాగత నిర్వహణ పరంగా వినూత్న పద్ధతుల ను అనుసరించినప్పుడే తుది రూపు ను సంతరించుకోవడం సాధ్యపడుతుంది.
మహా అష్టమి సందర్బం లో ప్రతి ఒక్కరికి శుభాకాంక్షలు తెలిపిన ప్రధాన మంత్రి

మంగళప్రదం అయినటువంటి మహా అష్టమి సందర్భం లో ప్రధాన మంత్రి శ్రీ నరేంద్ర మోదీ అందరికి శుభాకాంక్షల ను వ్యక్తం చేశారు. మహాగౌరి మాత యొక్క కృప వల్ల ప్రతి ఒక్కరి జీవనం లో సౌభాగ్యం, సమృద్ధి మరియు సాఫల్యం ప్రాప్తించాలి అని ప్రధాన మంత్రి అన్నారు. మహాగౌరి మాత యొక్క స్తుతి ని కూడా శ్రీ నరేంద్ర మోదీ శేర్ చేశారు. ప్రధాన మంత్రి ఒక ట్వీట్ లో – ‘‘వందే వాంఛితకామార్థం చంద్రార్ధ కృత‌శేఖరామ్ సింహారూఢాం చతుర్భుజాం మహాగౌరీం యశస్వినీమ్ మహా అష్టమి యొక్క అనంత శుభకామన లు. మాత మహాగౌరి ప్రతి ఒక్కరి జీవనం లో సౌభాగ్యాన్ని, సమృద్ధి ని మరియు సాఫల్యాన్ని అనుగ్రహించు గాక. మాత భక్తుల కోసం ఆమె స్తుతి ఇదిగో..’’ అని పేర్కొన్నారు.